Laura Galán

Laura Galán Montijano (Guadalajara, 1986ko martxoaren 19a) guadalajarar aktorea da. Ezaguna da Cerdita film luzea (2022), Cerdita film laburra(2018) eta Orígenes secretos (2020) lanengatik.

 Bizitza 
Artearen Historiako lizentziatura utzi zuen, antzerkia ikasteko. Arte Dramatikoan diplomatu zen Madrilgo Arte4 eskolan. 

 Aktore ibilbidea 
Bere hasierako ibilbidea eszenatokian garatu zuen batez ere, aktore, talde funtzioetan edo zuzendari laguntzaile lanetan. 

2006an, La Sexta kateko Brigada policial telesailean agertu zen. Movistar+ kateko Nada que celebrar telesailean ere agertu zen, eta La hora de José Mota pelikulako aktoreetako bat izan zen. El hombre que mató a Don Quijote (2018) filmean egin zuen debuta zineman. 

2018. urtean Carlota Peredaren Cerdita film laburraren protagonista izan zen.

Orígenes secretos (2020) filmean ere agertu zen. 

2022an Cerdita film laburra egin zuen zuzendari berak, Carlota Peredak, Cerdita film luzearena. Sara protagonista izan zen filmean eta Emakumezko Aktore Berri Onenaren Goya Saria jaso zuen egindako lan horrekin.

Una noche con Adela eta La Ermita (2023) mendekuzko thrillerrean berriz izan zen protagonista, kale-garbitzaile gisa. Beguinas telesail dramatiko historikoan parte hartu zuen. Zorras telesailean agertu da. Zinemako lanak antzerkiko lan ugarirekin tartekatu ditu.

 Bizitza pribatua 
Patrick Bencomo zuzendaritza laguntzailearekin bizi da, eta 2022an ume bat izan zuen.

 Erreferentziak 

 Kanpo estekak 




Kategoria:Guadalajararrak
Kategoria:Espainiako emakume aktoreak
Kategoria:Zinema aktoreak
Kategoria:Antzerki aktoreak
Kategoria:Emakumezko errebelazio aktore onenaren Goya Sariaren irabazleak